बेकरी से बरामद हुए पाॅलीथिन बैग, पांच हजार रुपए का चालान किया
अम्बाला|रेलवे रोडपर बेकरी की दुकान पर निगम की टीम ने पालीथिन बैग मिलने से पांच हजार रुपयों का चालान किया। निगम की कार्रवाई पर अक्सर सवाल खड़े होते हैं। बाजारों में दो बार निगम की टीम को पालीथिन कार्रवाई के दौरान भारी विरोध का सामना करना पड़ा है। यहां से कार्रवाई किए बिना या छोटी मोटी कार्रवाई किए बगैर ही निगम की टीम को खिसकना पड़ गया था। जानकारों का कहना है कि सरकार यदि पालीथिन बैन करना चाहती है तो जिन फैक्टरियों या लघु इकाइयों में इनका निर्माण हो रहा है उन पर कार्रवाई की जाए। छोटे-मोटे दुकानदारों पर कार्रवाई करने से कुछ नहीं होगा।
hin_Deva hin_Deva